**Prijímacie pohovory zo slovenského jazyka - školský rok 2022/2023**

 **1.kolo/máj**

**Prečítaj si pozorne text a vypracuj úlohy!**

              Vznik reči **– schopnosti hovoriť** – súvisí so schopnosťou človeka myslieť, uvedomovať si okolitý svet a reagovať naň. Je pravdepodobné, že prvé dorozumievanie umožňovali ľudské zvuky. Podľa predpokladov vedcov sa počiatky formovania reči datujú do obdobia 40 – 30 tisíc rokov pred Kristom. Neskôr sa formovali hlásky, ktoré podľa istých pravidiel človek spájal do slabík, slov a slová do viet.

 Súhrn pravidiel o používaní všetkých prvkov jazyka (hlások, slabík, slov, viet) tvorí usporiadaný systém, ktorý nazývame jazyk. Všestranným výskumom jazyka sa zaoberá jazykoveda (lingvistika). Jazykoveda ako náuka o jazyku sa člení na:

- hláskoslovie (fonetiku) – náuku o hláskach, zvukovej stránke jazyka;

- náuku o slovnej zásobe (lexikológiu);

- gramatiku, ktorú členíme na: tvaroslovie (morfológiu, ktorá sa zaoberá slovnými druhmi a ich gramatickými kategóriami, a vetnú skladbu (syntax), ktorá sa zaoberá vetnými členmi, skladmi, vetami;

- sloh (štylistiku).

(Zdroj: J. Krajčovičová – J. Kesselová, Slovenský jazyk pre 9. ročník základnej školy a 4. ročník gymnázií s osemročným štúdiom)

**1. Z textu vyplýva, že:**

A/ prvé dorozumievanie umožňovali hlásky

B/ človek hlásky spájal do slabík a slov

C/ jazyk je náhodne usporiadaný systém

D/ počiatky formovania reči sa datujú do novoveku

**2. Z textu nevyplýva, že:**

A/ hlásky sa spájali do slabík, slov a slová do viet

B/ jazyk je súhrn pravidiel o používaní všetkých prvkov jazyka

C/ lingvistika je náuka o hláskach

C/ vetnými členmi sa zaoberá syntax

**3. Slovo jazyk patrí medzi slová:**

A/ jednovýznamové         B/ neplnovýznamové      C/  frazeologizmus     D/ viacvýznamové

**4.  V prvej vete podčiarknuté slová sú:**

A/ zhodný prívlastok B/ nezhodný prívlastok

C/ príslovkové určenie D/ prístavok

**5. V ktorej možnosti sú správne určené vetné členy vo vete:**

***Prvé dorozumievanie umožňovali ľudské zvuky.***

A/ zhodný prívlastok; priamy predmet; prísudok; zhodný prívlastok; podmet

B/ zhodný prívlastok; nepriamy predmet;  prísudok; nezhodný prívlastok; podmet

C/ príslovkové určenie; priamy predmet; prísudok; zhodný prívlastok; vetný základ

D/ zhodný prívlastok; podmet; vetný základ; nezhodný prívlastok; predmet

**6. V ktorej možnosti sú správne určené vzory nasledujúcich podstatných mien:**

***reči, zvuky, vedcov, dorozumievanie, pravidiel, slovách:***

A/ dlaň; dub; stroj; vysvedčenie; mesto; srdce

B/ kosť; dub; chlap; vysvedčenie; mesto; mesto

C/ ulica; dub hrdina; srdce; mesto; srdce

D/ dlaň; stroj; chlap; vysvedčenie; srdce; mesto

**7.  V podčiarknutých  slovách  v texte sa nachádzajú:**

A/ 2 tvrdé spoluhlásky; 3 mäkké spoluhlásky; 5 obojakých spoluhlások

B/ 3 tvrdé spoluhlásky; 4 mäkké spoluhlásky; 3 obojaké spoluhlásky

C/ 3 tvrdé spoluhlásky; 2 mäkké spoluhlásky; 5 obojakých spoluhlások

D/ 3 obojaké spoluhlásky; 3 tvrdé spoluhlásky; 4 mäkké spoluhlásky

**8. Jazykovými štýlmi sa zaoberá veda:**

A/ morfológia         B/ fonetika           C/ lexikológia           D/ štylistika

**9.  Nachádza sa v texte radová číslovka?** ÁNO             NIE

**10. Vypíš  z textu tri vzťahové prídavné mená:**

**11. Vypíš z textu tri abstraktné podstatné mená:**

**12. Vypíš z textu krátky tvar osobného zámena:**

**13**. **Vypíš z textu dve slovesá v minulom čase, 3. osobe plurálu:**

**14.Vypíš z textu jednu vokalizovanú predložku:**

**15. V rozprávacom slohovom postupe nenájdeme:**

A/ inzerát B/ úvod C/ zápletku    D/ vyvrcholenie deja

**16. Ktorý slovenský spisovateľ sa venoval tvorbe románov?**

A/ Milan Rúfus    B/ František Hečko     C/ Boris Filan     D/ Samo Chalupka

**17. K typickým znakom epiky patria:**

A/ dialóg; verš; strofa              B/ rýmy; pocity; úvahy        C/ príbeh; dej; postavy

D/ veršový presah; rečnícka otázka; replika

**18. Rým so schémou a b c b sa nazýva:**

A/ prerývaný B/ združený  C/ striedavý     D/ obkročný

**19. Označ možnosť, v ktorej sú autori balád:**

A/ Margita Figuli; Matúš Kučera  B/ Anton Bernolák; Ján Hollý

C/ Ján Botto; Pavol Országh-Hviezdoslav  D/ Andrej Ferko; Daniel Hevier

**20. Vyber z možností jednu, v ktorej sú uvedené žánre (útvary) epickej literatúry:**

A/ epigram; epitaf; epos C/ aforizmus; historický román; epos

B/ epos; historický román; óda D/ epigram; epos; aforizmus

**21. Označ znak alebo jav, ktorý sa nevyskytuje v lyrike:**

A/ symboly B/ subjektívne pocity         C/ pásmo postáv a pásmo rozprávača

D/ presah

**22. Priraď k literárnym postavám literárne dielo:**

A/ Mikulíkovci, Štúr, Hlaváč .................................. Starec a more

B/ Santiago, Manolin .............................................. Malý princ

C/ Líška, lampár, pilot............................................. Jar Adely Ostrolúckej

**23. Utajený zmysel napr. v bájkach je:**

 A/ gradácia B/ satira C/ personifikácia D/ alegória